Foto: AP AQSh prezidenti Donald Trampning Qo‘shma Shtatlar IShID terrorchilik guruhini tor-mor etgani haqidagi so‘zlari – yolg‘on, deya ma’lum qildi Eron oliy yetakchisi oyatulloh Ali Xomanaiy. "Kecha IShIDni ochiq yoki yashirin ravishda qo‘llab-quvvatlaganlar, bugun IShID jangarilari bilan kurash olib borayotgani va ularni tor-mor keltirgani haqida ma’lum qilmoqda. Bu yolg‘on", - deya aytib o‘tdi Xomanaiy. Uning bayonoti Eron davlat telekompaniyasi tomonidan e’lon qilindi. "AQSh prezidentining Qo‘shma Shtatlar IShIDni tor-mor keltirgani haqida ma’lum qilgan nutqi yolg‘ondir. Aniq va ochiqdan ochiq yolg‘on!" – deya ta’kidlab o‘tdi Eron oliy rahbari. Eslatib o‘tamiz, avvalroq oyatulloh Ali Xomanaiy AQSh, Buyuk Britaniya va Fransiya qurolli kuchlarining Suriyaga zarbasini jinoyat, deb atagandi.